b'\n_START_ARTICLE_\nIsonkyr\xc3\xb6n 1700-luvun markkinat\n_START_PARAGRAPH_\nIsonkyr\xc3\xb6n 1700-luvun markkinat on j\xc3\xa4rjestetty Isossakyr\xc3\xb6ss\xc3\xa4 Pohjanmaan ja Etel\xc3\xa4-Pohjanmaan maakuntien rajalla vuodesta 1994 l\xc3\xa4htien. Tapahtuma on vakiinnuttanut paikkansa k\xc3\xa4sity\xc3\xb6l\xc3\xa4ismarkkinoiden keskuudessa. 1700-luvun markkinat ovatkin kolmanneksi suurimmat vanhan ajan markkinat Suomessa._NEWLINE_Markkinat j\xc3\xa4rjestet\xc3\xa4\xc3\xa4n joka vuosi elokuun toisena viikonloppuna kulttuurihistoriallisella museoalueella, Isonkyr\xc3\xb6n vanhan kirkon kupeessa. Tapahtumaan osallistuu vuosittain tuhansia k\xc3\xa4vij\xc3\xb6it\xc3\xa4 niin l\xc3\xa4helt\xc3\xa4 kuin kaukaa. Myyji\xc3\xa4 saapuu vuosittain noin 130 eri puolilta Suomea ja osa muualta Euroopasta. Yhteist\xc3\xa4 myyjille on k\xc3\xa4sity\xc3\xb6n sek\xc3\xa4 vanhanajan perinteiden kunnioittaminen. Markkinoilla on tarjolla my\xc3\xb6s aiheeseen liittyvi\xc3\xa4 oheistapahtumia kuten historialuentoja, historian el\xc3\xa4v\xc3\xb6itt\xc3\xa4ji\xc3\xa4, musiikkiesityksi\xc3\xa4, teatteriesityksi\xc3\xa4, ohjelmaa lapsille sek\xc3\xa4 k\xc3\xa4sity\xc3\xb6l\xc3\xa4isten ty\xc3\xb6n\xc3\xa4yt\xc3\xb6ksi\xc3\xa4._NEWLINE_Isonkyr\xc3\xb6n 1700-luvun markkinat on kulttuuritapahtuma, joka omalta osaltaan yll\xc3\xa4pit\xc3\xa4\xc3\xa4 aitoa, vanhaa talonpoikaiskulttuuria. Lis\xc3\xa4ksi tapahtuma luo puitteet k\xc3\xa4vij\xc3\xb6ille aidon k\xc3\xa4sity\xc3\xb6perinteen, kest\xc3\xa4v\xc3\xa4n kehityksen ja l\xc3\xa4sn\xc3\xa4olon merkityksest\xc3\xa4 nykyp\xc3\xa4iv\xc3\xa4n arjessa. _NEWLINE_Markkinoita on j\xc3\xa4rjestetty yksitt\xc3\xa4isten henkil\xc3\xb6iden talkoovoimalla sek\xc3\xa4 paikkakunnan yhdistysten, kuten paikallisen kotiseutuyhdistyksen jaoston avulla._NEWLINE_Napuen taistelun ennallistamisn\xc3\xa4yt\xc3\xb6s on j\xc3\xa4rjestetty Isonkyr\xc3\xb6n 1700-luvun markkinoiden yhteydess\xc3\xa4 vuonna 2014.'